Publication: Magyar Közlöny
Issue: MK-2010-131 (Year: 2010, Number: 131)
Era: contemporary
Section: szóló 2003. évi XCII. törvény (a továbbiakban: Art.) 55. §-ának (6) bekezdése szerint vezetett nyilvántartásából
Paragraph Index: 454

31. § A Kbt. 76. §-ának (1) bekezdése helyébe a következõ (1)–(2) bekezdés lép, egyidejûleg az eredeti (2) bekezdés számozása (3) bekezdésre változik: „(1) Az ajánlatkérõ az ajánlattételi határidõ lejártáig módosíthatja az ajánlati felhívásban, illetõleg a dokumentációban meghatározott feltételeket. Az ajánlati felhívás módosított elemeirõl, illetõleg a dokumentáció módosításának tényérõl, módosított pontjainak felsorolásáról és a módosított dokumentáció rendelkezésre bocsátásának módjáról, határidejérõl, beszerzési helyérõl e határidõ lejárta elõtt új hirdetményt kell közzétenni, amelyben új ajánlattételi határidõt kell megállapítani. A határidõ legkorábban a módosító hirdetmény feladásának napjától számított huszadik napot követõ elsõ munkanapon járhat le, kivéve ha ez az idõpont korábbi, mint az eredeti ajánlattételi határidõ, ekkor az ajánlattételi határidõt nem kell módosítani. A módosított ajánlattételi határidõt úgy kell meghatározni, hogy elegendõ idõtartam álljon rendelkezésre a megfelelõ ajánlattételhez.

Source: https://magyarkozlony.hu/hivatalos-lapok/48bf671df0b29479427507de6940e6202e0d2d0d/dokumentumok/f4251638855b1a0d403960609edd41bf8e52e96b/letoltes